ΝΟΜΟΣΧΕΔΙΟ ΜΕ ΤΙΤΛΟ

|  |  |
| --- | --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΑΣΦΑΛΙΣΤΙΚΩΝ ΚΑΙ ΑΝΤΑΣΦΑΛΙΣΤΙΚΩΝ ΕΡΓΑΣΙΩΝ ΚΑΙ ΑΛΛΩΝ ΣΥΝΑΦΩΝ ΘΕΜΑΤΩΝ ΝΟΜΟΥΣ ΤΟΥ 2016 ΕΩΣ 2020 | |
|  | |
| Προοίμιο. | Για σκοπούς εκ νέου εναρμόνισης: |
| Επίσημη Εφημερίδα της ΕΕ, L 335, 17.12.2009, σ.1∙  L 334, 27.12.2019, σ.155∙ | (α) με το δεύτερο εδάφιο της παραγράφου (1) του άρθρου 183 και το άρθρο 203 της πράξης της Ευρωπαϊκής Ένωσης με τίτλο «Οδηγία 2009/138/ΕΚ του Ευρωπαϊκού Κοινοβουλίου και του Συμβουλίου της 25ης Νοεμβρίου 2009 σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II)», ως τροποποιήθηκε τελευταία από την Οδηγία 2019/2177 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2019, και |
| Επίσημη Εφημερίδα της ΕΕ, L 26, 2.2.2016, σ.19  L 301, 22.11.2019, σ.3 | (β) με το άρθρο 15 της πράξης της Ευρωπαϊκής Ένωσης με τίτλο «Οδηγία (ΕΕ) 2016/97 του Ευρωπαϊκού Κοινοβουλίου και του Συμβουλίου της 20ής Ιανουαρίου 2016 σχετικά με τη διανομή ασφαλιστικών προϊόντων», ως τροποποιήθηκε τελευταία από τον Κανονισμό (ΕΕ) 2019/1935 της Επιτροπής της 13ης Μαΐου 2019, |
|  |  |
|  | η Βουλή των Αντιπροσώπων ψηφίζει ως ακολούθως: |
| Συνοπτικός τίτλος.  38(Ι) του 2016  88(I) του2017  155(I) του 2018  38(Ι) του 2019  136(Ι) του 2019  19(Ι) του 2020 | 1. Ο παρών Νόμος θα αναφέρεται ως ο περί Ασφαλιστικών και Αντασφαλιστικών Εργασιών και άλλων Συναφών Θεμάτων (Τροποποιητικός) (Αρ. 2) Νόμος του 2020 και θα διαβάζεται μαζί με τους περί Ασφαλιστικών και Αντασφαλιστικών Εργασιών και άλλων Συναφών Θεμάτων Νόμους του 2016 έως 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ασφαλιστικών και Αντασφαλιστικών Εργασιών και άλλων Συναφών Θεμάτων Νόμοι του 2016 έως (Αρ. 2) του 2020. |
|  |  |
| Τροποποίηση του άρθρου 2 του βασικού νόμου. | 2.Το άρθρο 2 του βασικού νόμου τροποποιείται με την προσθήκη, στην κατάλληλη αλφαβητική σειρά, του ακόλουθου νέου όρου και ορισμού του: |
| 85(Ι) του 2017 | «φορέας Εναλλακτικής Επίλυσης Διαφορών» ή φορέας ΕΕΔ» έχει την έννοια που αποδίδεται στον όρο αυτό στο άρθρο 2 του περί της Εναλλακτικής Επίλυσης Καταναλωτικών Διαφορών Νόμου. |
|  |  |
| Τροποποίηση του άρθρου 225 του βασικού νόμου. | 3. Η παράγραφος (γ) του εδαφίου (1) του άρθρου 225 του βασικού νόμου τροποποιείται με την αντικατάσταση της φράσης «στον Ενιαίο Φορέα Εξώδικης Επίλυσης Διαφορών Χρηματοοικονομικής Φύσης που συστάθηκε δυνάμει του περί της Σύστασης και Λειτουργίας του Ενιαίου Φορέα Εξώδικης Επίλυσης Διαφορών Χρηματοοικονομικής Φύσεως Νόμου του 2010 όπως αυτός εκάστοτε τροποποιείται ή αντικαθίσταται» (τρίτη με έβδομη γραμμή), με τη φράση «σε φορέα ΕΕΔ, σύμφωνα με τις διατάξεις του περί της Εναλλακτικής Επίλυσης Καταναλωτικών Διαφορών Νόμου». |
|  |  |
| Τροποποίηση του άρθρου 243 του βασικού νόμου. | 4. Το άρθρο 243 του βασικού νόμου τροποποιείται με την αντικατάσταση της φράσης «στον Χρηματοοικονομικό Επίτροπο σύμφωνα με τις διατάξεις των περί της Σύστασης και Λειτουργίας του Ενιαίου Φορέα Εξώδικης Επίλυσης Διαφορών Χρηματοοικονομικής Φύσεως Νόμων του 2010, έως (Αρ. 2) του 2014, όπως αυτοί εκάστοτε τροποποιούνται ή αντικαθίστανται» (τρίτη με έβδομη γραμμή), με τη φράση «σε φορέα ΕΕΔ σύμφωνα με τις διατάξεις του περί της Εναλλακτικής Επίλυσης Καταναλωτικών Διαφορών Νόμου,». |
|  |  |
| Τροποποίηση του άρθρου 394 του βασικού νόμου. | 5. Το εδάφιο ΙΘ του άρθρου 394 του βασικού νόμου τροποποιείται με την αντικατάσταση της φράσης «περί της Σύστασης και Λειτουργίας του Ενιαίου Φορέα Εξώδικης Επίλυσης Διαφορών Χρηματοοικονομικής Φύσης συνεργάζεται» (τρίτη με πέμπτη γραμμή), με τη φράση «περί της Εναλλακτικής Επίλυσης Καταναλωτικών Διαφορών Νόμου, από φορείς ΕΕΔ οι οποίοι συνεργάζονται». |